Rikunarita-ORG/Wikinium huggingface dataset:
# soweli

sitelen pi soweli ante
**soweli** li ijo lon li jo e poki lili mute. soweli li moku e kon e kasi e soweli ante li ken tawa li ken kama mute kepeken unpa.

lon ma la nanpa pi kulupu soweli li 2,160,000. tenpo mute la jan li suli e kasi kepeken soweli. sin la jan li alasa e soweli tawa moku. soweli li ken suli anu lili. suli lili nanpa wan li 8.5μm, kin la suli suli nanpa wan li 33.6m. soweli li lon insa linluwi pi ma ale. sona soweli li nasin sona. ni la jan pi sona soweli li ken pona e sona pi jan ale. sona pi soweli pali li nasin sona ante.

## kulupu soweli

jan pi sona soweli li kepeken nimi pi toki Lasina.

| toki pona | toki Lasina |
| --- | --- |
| * soweli
	+ soweli pi nena mama
		- soweli sama jan
			* jan
	+ kala
	+ pipi
	+ akesi
	+ waso
 | * Animalia
	+ Mammalia
		- Hominidae
			* *Homo sapiens*
	+ nimi mute
	+ Euarthropoda
	+ Reptilia anu Amphibia
	+ Aves anu Chiroptera
 |

o lukin e sitelen sewi la sina ken sona e ni. soweli li kulupu mama. kin la kulupu lili li lon insa. nimi soweli (anu kulupu soweli) pi toki pona en nimi soweli (anu kulupu soweli) pi toki Lasina li sama ala. taso nimi soweli li sama lili lon insa e nasin toki tu.
# soweli pi palisa insa monsi

**soweli pi palisa insa monsi** (*Chordata*) li kulupu soweli. soweli LTWALLA[nnp] li lon kulupu ni. tenpo mute la soweli pi palisa insa monsi li wawa. soweli ni li jo e palisa insa monsi.jan li lon kulupu ni.

| soweli pi palisa insa monsi |
| --- |
|  |
| soweli wawa Pantela Teli soweli linja Asitejase pipi majuna Wetulikolija kala Pankijotoma |
| awen |
| awen |
| kulupu pi nasin sona |
| Animalia |
| nimi pi nasin sona |
| Chordata |

palisa insa monsi pi kala wan
# soweli pi nena mama

| soweli pi nena mama |
| --- |
|  |
| kulupu pi nasin sona |
| Animalia Chordata Tetrapoda Reptiliomorpha Amniota Synapsida Mammaliaformes **Mammalia** |

**soweli pi nena mama** (toki Lasina la: *Mammalia*) li kulupu soweli. ona li jo e nena mama e linja selo e poki insa mama li jo e palisa sijelo. meli ona li ken pali e telo mama. mute la, soweli ni li jo e linja selo mute. mute mute la, soweli meli ni li ken pana e soweli lili sin. taso, soweli pi nena mama majuna (toki Lasina: *Monotremata*) li pana e soweli lili sin ala. ona li pana e sike. soweli lili sin kama tan sike ni.

kulupu soweli ni la, jan li lon.

sijelo pi soweli ni li ante mute. sijelo li ken tawa ma li ken tawa telo li ken tawa ma anpa li ken tawa kasi li ken tawa kon sewi. soweli ni li ken lon ma ale.

## sona ona

soweli ante mute li ken jo e sona lili. taso, kulupu soweli ni li ken jo e sona mute. ni li tan ni: kulupu soweli ni li jo e kipisi suli mute lon lawa. toki Inli la, ni li "neocortex". kipisi lawa ni li lon la, soweli li ken kama jo e sona sin mute. tan ni la, soweli ni li ken pali sin. pali ni li ken ante tan pali ona pi tenpo pini. soweli ante li ken lili ni li ken ala ni.

soweli mute li pilin ala sama jan. taso, soweli ni li ken pilin mute sama jan.

## kulupu

insa pi kulupu soweli ni la, kulupu mute li lon. kulupu suli nanpa wan li soweli pi moku lili (toki Lasina: *Rodentia*). kulupu suli nanpa tu li soweli pi luka waso (toki Lasina: *Chiroptera*).

## sitelen

* jan
* soweli pi uta waso
* kijetesantakalu
* soweli wawa pimeja
* soweli waso
* soweli kala pimeja walo